หุ้น SET50 มีเฮ!เดือนต.ค.ปรับขึ้น
ภาพรวมของตลาด SET50 กลับมาปรับตัวขึ้นให้เห็นอย่างชัดเจน ดูจากวันที่ 30 ก.ย. 58 ราคาหุ้นอยู่ที่ 868.71 จุด ขณะที่วันที่ 30 ต.ค. 58 ราคาหุ้นอยู่ที่ 899.52 จุด เพิ่มขึ้น 30.81 จุด หรือเพิ่มขึ้น 3.55% ถือเป็นระดับที่ดูดีพอสมควร โดยมีหุ้นที่ได้รับประโยชน์มากที่เห็นอยู่เกินครึ่ง ขณะเดียวกันมีหุ้นบางตัวที่ได้รับผลกระทบทางลบมากกว่าปกติ
7 พ.ย. 2558

ดูเหมือนว่าเดือนตุลาคม 2558 หุ้นบลูชิพเริ่มกลับมาคึกคักอีกครั้ง เมื่อมีเงินทุนไหลเข้ามา หลังจากที่นักลงทุนคาดว่าสหรัฐจะยังไม่ปรับขึ้นอัตราดอกเบี้ยในปีนี้
ส่งผลให้ภาพรวมของตลาด SET50 กลับมาปรับตัวขึ้นให้เห็นอย่างชัดเจน ดูจากวันที่ 30 ก.ย. 58 ราคาหุ้นอยู่ที่ 868.71 จุด ขณะที่วันที่ 30 ต.ค. 58 ราคาหุ้นอยู่ที่ 899.52 จุด เพิ่มขึ้น 30.81 จุด หรือเพิ่มขึ้น 3.55% ถือเป็นระดับที่ดูดีพอสมควร โดยมีหุ้นที่ได้รับประโยชน์มากที่เห็นอยู่เกินครึ่ง ขณะเดียวกันมีหุ้นบางตัวที่ได้รับผลกระทบทางลบมากกว่าปกติ  
“ข่าวหุ้นธุรกิจ” จึงทำการรวบรวมข้อมูลหุ้นดาวเด่นดาวดับในกลุ่ม SET50 เพื่อประมวลภาพกว้างๆ ให้นักลงทุนรู้ว่า หุ้นตัวไหนได้รับความสนใจมากเป็นพิเศษ และหุ้นตัวไหนที่ทำให้นักลงทุนรู้สึกไม่สบายใจ จนนำไปสู่การเทขายอย่างหนัก โดยข้อมูลที่ได้ตอนนี้คือ มีหุ้นปรับตัวขึ้น 35 ตัว ไม่มีการเปลี่ยนแปลง 4 ตัว และปรับตัวลง 11 ตัว
หุ้นที่ปรับตัวขึ้น ได้แก่SAWAD, DTAC, PTT, TMB, IRPC, BANPU, LH, MINT, AOT, CK, TCAP, BCP, CPALL, BBL, PTTEP, ROBINS, PTTGC, TRUE, INTUCH, TOP, BMCL, CPN, BDMS, HMPRO, BA, WHA, ITD, EGCO, TPIPL, CENTEL, JAS, GLOW, KBANK, CBGและ IVL
 
จากหุ้นทั้งหมดที่ปรับตัวขึ้น 35 ตัว มีหุ้นที่ปรับตัวขึ้นเกิน 10% มีอยู่ 3 ตัว คือ บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD โดยวันที่ 30 ก.ย. 58 ราคาหุ้นอยู่ที่ 36.75 บาท ขณะที่วันที่ 30 ต.ค. 58 ราคาหุ้นอยู่ที่ 43.75 บาท เพิ่มขึ้น 7 บาท หรือเพิ่มขึ้น 19.05% ทั้งนี้ โอกาสที่ราคาหุ้นจะปรับตัวขึ้นต่อเนื่องจากนักวิเคราะห์ บล.บัวหลวง มองว่าหุ้นมีอัพไซด์จาก 1.การเติบโตของสินเชื่อที่ดีกว่าคาดจากการซื้อพอร์ตการลงทุนของกิจการ 2.รายได้ค่าธรรมเนียมจากธุรกิจใหม่จากการติดตามหนี้และนาโนไฟแนนซ์ และ 3.การสำรองค่าเผื่อหนี้สูญฯ ที่ต่ำกว่าประมาณการ ยังแนะนำ “ซื้อ” ราคาเป้าหมาย 53.00 บาทต่อหุ้น
ต่อมา บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC โดยวันที่ 30 ก.ย. 58 ราคาหุ้นอยู่ที่ 57.75 บาท ขณะที่วันที่ 30 ต.ค. 58 ราคาหุ้นอยู่ที่ 68 บาท เพิ่มขึ้น 10.25 บาท หรือเพิ่มขึ้น 17.75% ทั้งนี้ มีโอกาสที่ราคาหุ้นปรับตัวขึ้นต่อ นอกจากนี้ บล.บัวหลวง มองว่าแนวโน้มการฟื้นตัวของกำไรสุทธิตั้งแต่ไตรมาส 4 ปี 58 จนถึงปี 2559 และอัพไซด์ที่จะมาจากแนวโน้มของการเป็นผู้ชนะใบอนุญาตคลื่นความถี่ 900 เมกะเฮิรตซ์ รายได้ส่วนเพิ่มจากบริการ 4 จี ซึ่งเป็นผลมาจากการเข้าใช้คลื่นความถี่ 1800 เมกะเฮิรตซ์ ซึ่งอยู่ภายใต้สัญญาสัมปทาน และการตั้งบริษัทร่วมทุนกับกสท. (ซึ่งยังคงต้องรอการอนุมัติจากครม.) แนะนำ “ซื้อ” ราคาเป้าหมาย 88.00 บาท
ส่วน บริษัท ปตท. จำกัด (มหาชน) หรือ PTT โดยวันที่ 30 ก.ย. 58 ราคาหุ้นอยู่ที่ 240 บาท ขณะที่วันที่ 30 ต.ค. 58 ราคาหุ้นอยู่ที่ 275 บาท เพิ่มขึ้น 35 บาท หรือเพิ่มขึ้น 14.58% ทั้งนี้ โอกาสที่ราคาหุ้นจะปรับตัวขึ้นเนื่องจากนักวิเคราะห์ บล.โกลเบล็ก คาดว่าราคาน้ำมันดิบได้ถึงจุดต่ำสุดแล้วอีกทั้งคาดว่าบริษัทในกลุ่ม PTT จะยังสร้างกำไรอย่างต่อเนื่อง ประเมินมูลค่าด้วยวิธี PBV Ratio ที่ 1.4 เท่า ได้ราคาเหมาะสมที่ 352 บาท ซึ่งสูงกว่าราคาปิดล่าสุด จึงคงคำแนะนำ “ซื้อ”
เหล่านี้เป็นการปรับตัวขึ้นจากปัจจัยพื้นฐาน ประกอบรับข่าวสนับสนุน ซึ่งช่วยผลักดันให้ราคาหุ้นปรับตัวขึ้น
 หุ้นที่ไม่มีการเปลี่ยนแปลง ได้แก่ ADVANC, BH, KTB และ CPF
หุ้นที่ปรับตัวลง ได้แก่ M, DELTA, TU, PS, SCC, BEC, BTS, RATCH, TTW, THCOM และ SCB 
ความผันผวนของราคาหุ้นกลุ่ม SET50 ในระยะสั้น เป็นเพียงมายาที่ผ่านเลยเท่านั้นเอง นักลงทุนก็สามารถทำกำไรได้ไม่ช้าก็เร็ววันยังค่ำ!!
…
 
ข้อมูลความเคลื่อนไหวของราคาหุ้นกลุ่ม SET50 ในเดือนตุลาคม 2558